 NA MWANDISHI WETU, MWANZA Mwenyekiti wa Chama cha Demokrasia na Maendeleo (Chadema) Taifa, Freeman Mbowe amesema kuwa kitendo cha kumkata Waziri Mkuu wa zamani, Edward Lowassa mkoani Geita kimedhihirisha polisi kutumika na Chama Cha Mapinduzi wakati wa chaguzi mbalimbali. Mwenyekiti huyo alisema jeshi la polisi limekuwa likiwakamata na kuwaweka ndani viongozi mbalimbali wa chama chake kwa shinikizo la CCM na kuwataka Watanzania kulaani ukamataji huo kwa kuwa ni uhuni wa kisiasa. Mbowe ametoa kauli hiyo leo jijini hapa wakati akifungua Kikao cha Kamati Kuu ya chama hicho kilichohudhuriwa na wajumbe mbalimbali akiwemo Lowassa pamoja na baadhi ya wabunge.